Anexă la Hotărârea nr. 211 din 28.10.2021 

REGULAMENT
privind obligaţiile şi responsabilităţile care revin instituţiilor publice, agenţilor economici, celorlalte persoane juridice, precum şi cetăţenilor,  pentru buna  gospodărire a Municipiului Marghita potrivit prevederilor Ordonanţei Guvernului  nr.21/2002 cu modificările și completările ulterioare

CAPITOLUL  I.   DISPOZIȚII GENERALE 

Art.1 Prezentul Regulament este elaborat în temeiul prevederilor art.18 din Ordonanța Guvernului nr. 21/30.01.2002 privind gospodărirea localităţilor urbane şi rurale, cu modificările și completările ulterioare, conform căruia în conținutul acestuia se  detaliază obligațiile și responsabilitățile concrete ce revin instituţiilor publice, agenților  economici, celorlalte persoane juridice, precum și cetățenilor  pentru  asigurarea şi păstrarea unui mediu natural curat, menținerea ordinii și liniștii publice, buna gospodărire şi respectarea normelor de igienă pe teritoriul Municipiului Marghita,  precum și ale art. 2 alin. (2) și alin.(3) din O.G. nr. 2/2001 privind regimul juridic al contravențiilor, cu modificările și completările completarile ulterioare; 
Art.2 Potrivit prevederilor Ordonanței Guvernului nr. 21/30.01.2002 privind gospodărirea localităţilor urbane şi rurale, cu modificările și completările ulterioare,  buna gospodărire a acestora şi respectarea normelor de igienă, constituie o obligaţie fundamentală a autorităţilor administraţiei publice locale, a instituţiilor publice, agenţilor economici şi a altor persoane juridice, precum şi a cetăţenilor. 
Art.3 În conformitate cu prevederile art. 4 din Ordonanța Guvernului nr. 21/30.01.2002 privind gospodărirea localităţilor urbane şi rurale, cu modificările și completările ulterioare, autoritățile locale , respectiv  consiliile locale și   primarii , în îndeplinirea atribuțiilor ce le revin conform ordonanței,  adoptă şi  dispun măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.
Art.4  Definiții   ale termenilor de specialitate utilizați în prezentul regulament:
a). activități edilitar-gospodărești - reprezintă ansamblul acţiunilor de utilitate şi interes local, desfăşurate din iniţiativa şi sub organizarea autorităţilor administraţiei publice locale, prin care se asigura buna gospodărire, păstrarea curăţeniei, respectarea normelor de igienă, precum şi înfrumusețarea localităţilor urbane şi rurale de pe întreg cuprinsul tarii;
b) salubrizare – totalitatea operațiunilor  și activităților necesare  pentru păstrarea unui aspect curat/salubru al unui anumit perimetru;
c) igienizare- totalitatea operațiunilor  și activităților de deratizare, dezinsecție și dezinfecție;
d) împrejmuire – operațiunea de îngrădire, cu carater provizoriu, a unui teren viran;
e)  administratorul spaţiilor de joacă - Municipiul Marghita; 
f) animale de companie - animale domestice pe care omul le întreține și le îngrijește în preajma căminului pentru a comunica și a primi emoții pozitive de la acestea; 
g) animale și păsări – păsări și animale domestice care trăiesc pe lângă casa omului (altele decât animalele de companie), fiind folosite în anumite scopuri; 
h) beneficiarii spațiilor de joacă – copii cu vârsta cuprinsă între 1 – 14 ani cu sau fără însoțitori; 
i) domeniul privat al unității administrativ-teritoriale - reprezintă totalitatea bunurilor mobile și imobile intrate în proprietatea unității administrativ-teritoriale prin modalitățile prevăzute de lege și care nu fac parte din domeniul public al acestuia; 
j) domeniul public al unității administrativ-teritoriale - reprezintă totalitatea bunurilor mobile și imobile aflate în proprietatea publică a unității administrativ-teritoriale, care, potrivit legii sau prin natura lor, sunt de uz sau de interes public local și care nu au fost declarate prin lege bunuri de uz sau de interes public național; 
k) echipament pentru spații de joacă – echipament pentru agrement, acționat exclusiv prin greutatea sau forța fizica a omului, destinat pentru a fi utilizat în special de copii, pe un spațiu de joacă, temporar ori permanent; 
l) mobilier urban - elementele funcţionale şi/sau decorative amplasate în spaţiile publice care, prin alcătuire, aspect, amplasare, conferă personalitate aparte zonei sau localităţii. Fac parte din categoria mobilier urban: jardiniere, lampadare, bănci, bazine, pavaje decorative, cabine telefonice, ceasuri publice, cişmele de apă, fântani publice, staţii de autobuz, panouri de afişaj, coșuri de gunoi, mese de sah, etc.; 
m) monument – opera de sculptură sau de arhitectură destinată să perpetueze amintirea unui eveniment sau a unei personalități remarcabile; construcție arhitectonică de proporții mari sau de o deosebită valoare; 
n) operatorul serviciului - societate specializată prin intermediul căreia autoritatea administrației publice locale, în baza hotărârilor adoptate de Consiliul Local, desfășoară, după caz, diferite activități;
o) proprietarul spaţiilor de joacă – Primăria Municipiului Marghita; 
p) spațiu de joacă – perimetru delimitat și amenajat pentru jocul copiilor, în care este instalat cel puțin un echipament pentru spațiile de joacă; 
q) spațiu verde - zonă verde din cadrul municipiului ce conține acele suprafețe cu vegetație lemnoasă, arborescentă, floricolă sau erbacee de proveniență naturală, seminaturală sau realizată în urma unor investiții; 
r) talie câine – în mod conventional, câinii sunt clasificați după talie (înălțimea de la sol până la greabăn) în următoarele categorii: - talie mare – peste 65 cm; - talie medie – 50-65 cm; - talie mica – 35-50 cm; - talie pitică – sub 35 cm.
s) zonă de staţionare - sector al domeniului public destinat staţionării autovehiculelor, delimitat prin marcaj rutier longitudinal, aflat între partea carosabilă a drumului şi zona pietonală.
t) parcare - sector al domeniului public amenajat, utilizat în scopul staţionării autovehiculelor, conform OUG 195/2002 republicata, privind circulatia pe drumurile publice.

CAPITOLUL II. OBLIGAŢIILE ŞI RĂSPUNDERILE CONSILIILOR LOCALE ŞI ALE PRIMARILOR

Art.5 Consiliul Local și Primarul au inițiativa și răspund de organizarea, conducerea, îndrumarea , coordonarea și controlul întregii activități de gospodărire și înfrumusețare, de păstrare a ordinii publice în Municipiul Marghita.
Art.6 Organizarea, derularea şi participarea la acţiunile de utilitate şi interes local, desfăşurate din iniţiativa şi sub organizarea autorităţilor administraţiei publice locale, prin care se asigura buna gospodărire a Municipiului Marghita constituie o obligaţie permanentă a consililului local,  a primarului, a instituţiilor publice, a operatorilor economici, cu sau fără personalitate juridică, precum şi a celorlalte persoane fizice şi juridice
Art.7 Consiliul Local și Primarul adoptă/dispune măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.
Art.8 În executarea atribuțiilor privind gospodărirea Municipiului Marghita, Consiliul Local și Primarul îndeplinesc obligațiile ce decurg din aplicarea Ordonanței Guvernului nr.21/2002 privind gospodărirea localităților urbane și rurale, cu modificările și completările ulterioare  și a legilor speciale în acest sens.

Capitolul III.  OBLIGAŢIILE ŞI RĂSPUNDERILE INSTITUŢIILOR PUBLICE, ALE AGENŢILOR ECONOMICI, ALE ALTOR PERSOANE JURIDICE, PRECUM ŞI ALE CETĂŢENILOR

Art.9.(1) Instituţiilor publice şi persoanelor fizice şi juridice le revin următoarele obligaţii:
a) să întreţină în stare corespunzătoare clădirile pe care le au în proprietate, anexele gospodăreşti, curţile şi împrejmuirile acestora, precum şi instalaţiile aferente acestora, prin efectuarea lucrărilor de reparaţii, amenajări şi a altor lucrări specifice;
b) să asigure curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;
c) să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor pe care le au în proprietate, inclusiv spălarea, curăţarea şi zugrăvirea periodică a acestora;
d) să asigure curăţenia pe terenurile şi locurile de depozitare aflate în proprietate, precum şi pe căile de acces;
e) să asigure curăţenia şi igiena în imobilele şi incintele deţinute sub orice formă, inclusiv prin activităţi de curăţare, dezinsecţie şi deratizare, potrivit normelor stabilite de consiliile locale;
f) să depoziteze corespunzător reziduurile menajere, industriale, agricole, precum şi materialele refolosibile, numai în locurile special amenajate sau autorizate de autorităţile administraţiei publice locale;
g) să menţină curăţenia trotuarelor, a părţii carosabile, a locurilor publice şi a locurilor de parcare pe care le folosesc;
h) să îndepărteze zăpada şi gheaţa de pe trotuarele din dreptul imobilelor pe care le au în proprietate şi de pe locurile de parcare pe care le folosesc, potrivit normelor stabilite de consiliile locale;
i) să respecte măsurile stabilite de lege şi de reglementările locale pentru asigurarea igienei publice şi curăţeniei în localităţi;
j) să asigure curăţarea mijloacelor de transport şi a utilajelor la intrarea acestora pe drumurile publice;
k) să cureţe şi să întreţină şanţurile, rigolele şi podeţele aferente proprietăţii;
l) să finalizeze construcţiile începute, pe baza autorizaţiilor eliberate de primari, în condiţiile şi în termenele stabilite de acestea;
m) să nu ocupe domeniul public cu vehicule în afara spaţiilor marcate expres de administratorul domeniului public.
 n) să nu ocupe domeniul public cu împrejmuiri improvizate pe spațiu verde sau în jurul blocurilor de locuințe precum si refacerea spațiilor verzi aparținătoare domeniului public.
o) să respecte normele de conviețuire socială.
p) de a nu folosi amenajările și mobilierul stradal de joacă pentru copii, sau altor asemenea dotări de către persoane cu vârsta mai mare de 14 ani.
q) comercializarea ambulantă a oricăror produse, fără obţinerea avizelor şi acordurilor legale.
r) de a nu executa reparaţii auto, mecanice şi de tinichigerie pe domeniul public (carosabilul străzilor, parcări, trotuare, zone verzi ), precum şi neînlăturarea urmelor de combustibili, lubrefianți ori vopsele de pe domeniul public. 
s) folosirea mijloacelor de publicitate sonore, care pot tulbura liniştea publică, a vehiculelor publicitare care nu au obţinut aviz pentru publicitate temporară sau a mijloacelor de publicitate luminoasă, care pot perturba traficul auto şi pietonal, amplasarea de anunțuri publicitare, postere sau orice alte afișe pe cladiri, stâlpi, indicatoare sau în alte locuri publice decât pe panourile special destinate acestora, aruncarea/abandonarea atat pe domeniul public cat și pe cel privat al Municipiului Marghita de pliante, brosuri, tipărituri, fly-ere publicitare și nedepunerea lor în căsuțele poștale ale scărilor de bloc sau ale caselor din Municipiul Marghita, montarea de panouri publicitare sau bannere fără avizele necesare eliberate Primăria Municipiului Marghita, menţinerea de firme sau reclame deteriorate ori inestetice pe faţadele ori acoperişurile imobilelor, precum şi pe panourile  speciale de afişaj şi reclame afişate pe domeniul public, sunt interzise. 
t) la parcarea autovehiculului în parcări se are în vedere respectarea marcajelor celor 3 tipuri de parcări: longitudinale, transversale și înclinate, fără a le călca sau depăși, astfel toți utilizatorii parcărilor le vor putea folosi nestânjeniți și în siguranță.
(2) Administratorii asociațiilor de proprietari sau locatari, vor lua măsuri operative pentru asigurarea curațeniei în blocurile de locuit, pe aleile și spațiile verzi din curțile interioare, pentru igienizarea și refacerea zugrăvelilor spațiilor aflate în proprietate indiviză, pentru intreținerea și repararea acoperișurilor și instalațiilor comune, a scărilor și balustradelor de protecție, a iluminatului pe casa scării, pentru evacuarea apelor din subsoluri, intretinerea tablitelor de identificare adresa, pentru nu scutura covoarele, lenjeria sau alte obiecte de la ferestre și balcoane și pentru a nu arunca de la ferestre și balcoane resturi menajere, obiecte și lichide, pentru a nu usca rufe la vedere pe fațada blocurilor, pe terase sau pe uscătoarele de rufr amplasate între blocuri, pentru ocuparea abuzivă a domeniului public prin amenajarea de grădini pentru legume și zarzavaturi, a uscătoarelor de rufe improvizate în cartierele de blocuri, precum și împrejmuirea spațiilor verzi. 
(3) Agentii economici vor lua măsuri operative pentru asigurarea curațeniei pe aleile și spațiile aferente ce le revin ,inclusiv terase cu/ fara acoperire, umbrele, marchize, parasolare,  spatiul de sub copertine, sau alte asemenea structuri amplasate pentru protecţia clădirilor – spatiu aferent fatadei, vitrinelor, teraselor si copertinelor, pentru igienizarea și refacerea zugrăvelilor spațiilor aflate în proprietate indiviză, pentru intreținerea și repararea acoperișurilor și instalațiilor comune, a scărilor și balustradelor de protecție, a iluminatului, pentru evacuarea apelor din subsoluri, precum si intretinerea elementelor de publicitate montate pe fatade sau vitrine, precum si intretinerea sau inlocuirea peretelui verde in cazul degradarii acestuia.


CAPITOLUL IV. NORME PENTRU DUCEREA LA ÎNDEPLINIRE A OBLIGAŢIILOR ŞI RĂSPUNDERILOR INSTITUŢIILOR PUBLICE, ALE AGENŢILOR ECONOMICI, ALE ALTOR PERSOANE JURIDICE, PRECUM ŞI ALE CETĂŢENILOR, PREVĂZUTE LA ART. 9 DIN  PREZENTUL REGULAMENT
 
 4.1. Norme privind buna gospodărire, întreținere și folosire a construcțiilor de orice fel și a terenului aferent pe raza Municipiului Marghita 

[bookmark: _GoBack] Art.10. Instituțiile publice, persoanele fizice și juridice, organizațiile de orice natură care dețin și utilizează construcții de orice fel și sub orice titlu, vor lua măsuri pentru a întreține în stare corespunzătoare clădirile şi instalaţiile aferente acestora prin efectuarea lucrărilor de reparaţii, amenajări şi a altor lucrări specifice și pentru păstrarea  permanentă a stării de  curăţenie şi igienă, în locuințe, curţi, anexe, garaje, grădini, în spațiile în care își desfășoară activitatea, pe terenurile pe care le deţin, precum şi pe căile de acces ale acestora, în zonele cuprinse între imobil și calea publică, ori pe locurile de parcare pe care le au în folosință, măsuri de împrejmuire și  salubrizare a terenurilor pe care le deţin, în calitate de proprietari sau cu orice alt titlu. Calea publică aferentă delimitării, se consideră axul drumului. 
Art.11 Obligația proprietarilor, deținătorilor legali sau a asociațiilor de proprietari, după caz, de a întreține spațiile verzi aferente sau limitrofe imobilului, curţii, grădinii, etc.(imobil-teren sau clădire), prin executarea lucrărilor de  cosirea ierbii, inlaturarea buruienilor si vegetatiei uscate, mentinerea in stare buna a gazonului, peluzelor si amenajarilor florale, întreținerea în stare corespunzătoare a împrejmuirilor imobilelor, trotuarelor din jurul imobilelor, efectuarea lucrărilor de întreținere a vegetației (arbori, arbuști, etc) aflată la limita proprietății, care opturează căile pietonale, căile rutiere sau semnele de circulație, desfiinţarea împrejmuirilor improvizate  pe spaţiul verde şi în jurul blocurilor de locuinţe și refacerea spațiului verde aparţinător domeniului public, îngrijirea pomilor, florilor, peluzelor şi altor plantaţii din faţa şi perimetrul imobilelor pe care le deţin,  inclusiv în curţi şi reamenajarea celor degradate. Resturile vegetale rezultate vor fi colectate in saci care vor fi amplasati in loc accesibil, de unde vor fi ridicati de catre operatorul de intretinere parcursi si spatii verzi, dupa anuntarea in prealabil de catre cel care le-a produs. Se interzice plantarea de pomi si arbusti fructiferi la aliniamentele stradale ale spatiilor aferente sau limitrofe imobilelor, indiferent de natura proprietatii. 
Art.12 Potrivit cerințelor de estetică edilitară și urbanistică, a normelor sanitare și de protecție a mediului înconjurator, instituţiile publice şi persoanele fizice şi juridice, au obligaţia de a întreține  prin efectuarea lucrărilor de zugrăvire şi vopsire a părţilor exterioare ale clădirilor, înlocuirea jgheaburilor şi a burlanelor degradate, precum şi efectuarea unor lucrări de reparaţii şi întreţinere la faţada imobilelor, garajelor,anexelor, pe care le dețin și utilizează  sub orice titlu, să asigure repararea, spălarea geamurilor şi a vitrinelor, înlocuirea celor sparte, întreţinerea firmelor, să desființeze împrejmuirile improvizate de pe spațiul verde și din jurul blocurilor de locuințe sau nerefacerea spațiilor verzi aparținătoare domeniului public.
Art.13 Pentru buna convețuire în condiții civilizate a colocatarilor şi a vecinilor este interzisă scuturarea covoarelor, lenjeriei sau a altor obiecte pe ferestre și balcoane, aruncarea de la ferestre sau balcoane a resturilor menajere, obiectelor și lichidelor, uscarea rufelor  pe faţada blocului, pe terase sau pe uscatoare de rufe ampasate între blocuri.
Art.14 Se interzice depozitarea deșeurilor de orice fel în apartamentele și părțile comune din blocurile de locuințe, respectiv în clădirile folosite de mai multe persoane (proprietari sau chiriași), în curțile sau grădinile colective precum și în boxe, anexe sau garaje, depozitarea de mobilier, lăzi sau alte obiecte inestetice în balcoane ,holul comun al blocului, terase sau în jurul clădirilor de locuit, precum si expunerea in balcoane , terase, in jurul imobilului ori alte locuri cu impact inestetic, a unor obiecte de mobilier, ambalaje ori aparatura electrocasnica scoase din uz. Este interzisa depunerea in cosurile de gunoi stradale a resturilor menajere si ambalajelor voluminoase de orice fel, cu exceptia celor din consumul ocazional stradal.
Art.15 Deținătorii de imobile sub orice titlu și utilizatorii acestora au obligația menținerii în permanență a curățeniei trotuarelor, rigolelor, șanturilor și zonei cuprinse între imobil, respectiv limita proprietății și calea publică, inclusiv a locurilor de parcare date în folosință, înlaturarea zăpezii și gheții de pe acestea, de pe acoperișuri și terase, imediat ce se așează și formează gheața, îndepartarea țurțurilor de gheață formați la nivelul acoperișului în maximum 24 de ore după încetarea ninsorii, desfundarea periodică a jgheaburilor, burlanelor, a șanțurilor, podețelor și tuburilor de beton aferente acestora, pe întreaga lungime aferentă proprietății, în vederea evitării  colmatării lor și evitării inundațiilor ori a stagnării apelor. Calea publica aferenta delimitarii se considera axul drumului.
Art.16  Agenții economici autorizați pentru lucrări de construcții cât și persoanele fizice care execută astfel de lucrări au urmatoarele obligații : 
a) să împrejmuiască și să semnalizeze corespunzator șantierele de construcții sau de executare a acestor lucrări, precum și să amplaseze un panou indicator cuprinzând denumirea obiectivului, beneficiarul, executantul, proiectantul, data de începere si de finalizare a lucrarilor si numele responsabilului de santier; 
b) depozitarea pe domeniul public și privat al Municipiului Marghita  a materialelor de construcții și montarea schelelor  pe trotuare, carosabil, zone verzi, în vederea executării lucrărilor de construcţii sau reparaţii se vor putea realiza numai după aprobarea solicitării scrise, a plăţii taxelor legale şi emiterea autorizaţiei de către birourile de specialitate ale Primăriei Muncipiului Marghita.
c)  să ia măsuri ca depozitarea materialelor de construcții să se facă în ordine, în interiorul incintelor aprobate, pentru protejarea spațiului verde, asigurarea curațeniei amplasamentului, trotuarului și carosabilului, asigurarea siguranței circulației pietonale și rutiere; 
d) să nu efectueze depozitări, umpluturi cu pământ, moloz sau alte materiale rezultate din demolări  sau reamenajări , pe domeniul public sau privat al municipiului Marghita , ci doar în locurile special amenajate; 
e) să semnalizeze și să asigure conservarea corespunzătoare, cu evitarea oricăror riscuri, până la reînceperea lucrărilor, a construcțiilor începute pe baza autorizațiilor legal eliberate și nefinalizate, din diferite motive, în termenul prevazut; 
f) să degajeze imediat grămezile de pământ, moloz sau orice alte reziduuri și să le transporte pe traseele și în locurile special amenajate în acest scop, în condițiile impuse de administrația publică locală. 
g) să obțină aprobările legale privind închiderea sau ocuparea străzilor și să asigure permanenta funcționare a mijloacelor de semnalizare rutieră sau pietonală aferente; 
h) să ia măsuri pentru refacerea calității de mediu în zonele de impact, la terminarea lucrărilor; 
i) să nu execute lucrări neautorizate pe domeniul public/privat al Municipiului Marghita. 
j) să amplaseze in cadrul incintei o rampa de spalare auto, pentru curatarea rotilor, masinilor, utilajelor folosite. 
Art.17 (1) Este interzisă  ocuparea domeniul public al Municipiului Marghita cu vehicule în afara spațiilor marcate expres de adminstratorul domeniului public, a vehicolelor în  privința cărora există indicii temeinice că ar fi fără stăpân sau abandonate, rezervarea locurilor de parcare pe carosabil sau pe domeniul public fără aprobarea serviciului de specialitate al Primăriei și  semnalizarea acestor locuri cu însemne, marcaje sau dispozitive neautorizate şi fără achitarea taxelor legale.
(2) Este interzisă  folosirea amenajărilor și mobilierului stradal de joacă pentru copii, sau altor asemenea dotări de către persoane cu vârsta mai mare de 14 ani.
(3) Este interzis consumul de băuturi alcoolice pe străzi şi în locurile publice, adresările triviale sau obscene pe străzi şi în locurile publice sau cu acces public, ţinuta indecentă, comportamentul indecent şi exprimările triviale în şcoli, pe străzi, în parcuri şi în locurile publice sau cu acces  public( fapta privește persoanele fizice ).
Art.18 Folosirea mijloacelor de publicitate sonore, care pot tulbura liniştea publică, a vehiculelor publicitare care nu au obţinut aviz pentru publicitate temporară sau a mijloacelor de publicitate luminoasă, care pot perturba traficul auto şi pietonal, amplasarea de anunțuri publicitare, postere sau orice alte afișe pe cladiri, stâlpi, indicatoare sau în alte locuri publice decât pe panourile special destinate acestora, aruncarea/abandonarea atat pe domeniul public cat și pe cel privat al Municipiului Marghita de pliante, brosuri, tipărituri, fly-ere publicitare și nedepunerea lor în căsuțele poștale ale scărilor de bloc sau ale caselor din Municipiul Marghita, montarea de panouri publicitare sau bannere fără avizele necesare eliberate Primăria Municipiului Marghita, menţinerea de firme sau reclame deteriorate ori inestetice pe faţadele ori acoperişurile imobilelor, precum şi pe panourile  speciale de afişaj şi reclame afişate pe domeniul public, sunt interzise. 

4.2 Norme privind salubrizarea și protecția mediului înconjurător în Municipiul Marghita 

Art. 19 Persoanele fizice și juridice au obligația de a proteja mediul natural, a pastra curațenia și estetica locurilor publice(spații verzi din parcuri, aliniamente stradale, rondouri, peluze amenajate cu flori, trotuare, alei, etc), a mobilierului urban din Municipiul Marghita, potrivit reglementarilor edilitar-gospodărești stabilite de administrația publică locală, fiind interzisă degradarea, deteriorarea sau murdărirea locurilor publice și schimbarea destinației spaţiilor verzi aparţinând domeniului public, fără avizul serviciilor de specialitate din cadrul Primăriei Marghita. 
Art.20 Cetățenii și persoanele juridice au obligația de a menține curațenia și igiena publică prin colectarea selectivă a deșeurilor, depozitarea reziduurilor menajere, industriale, agricole, precum și materialele refolosibile sau deșeurile reciclabile numai în locurile special amenajate, potrivit normelor in vigoare.
Art.21(1) Este interzisă aruncarea deșeurilor pe spațiile verzi, aruncarea mucurilor de țigară, a resturilor sau ambalajelor  de la semințe sau alte produse alimentare  sau nealimentare pe străzi, în parcuri sau alte locuri publice. 
(2) Este interzisă ocuparea abuzivă a domeniului public prin amenajarea de grădini pentru legume și zarzavaturi și împrejmuirea spațiilor verzi.
Art.22 Este interzisă aruncarea deșeurilor pe albia raului Barcău, aruncarea resturilor rezultate din constructii sau ambalajelor  de la semințe sau alte produse alimentare sau nealimentare si alte categorii de material plastic, metalice, sticla.
Art.23 Realizarea și întreținerea parcurilor, plantațiilor, spațiilor verzi, amenajărilor peisagistice și aliniamentelor stradale de pe domeniul public sau privat al Municipiului Marghita  se asigură de către persoanele cu atribuţii în domeniu, fiind interzis pășunatul. 
Art.24 (1) In scopul conservării și dezvoltării durabile a parcurilor și spațiilor verzi, tăierea sau scoaterea din radăcini a arborilor situați pe domeniul public sau privat al Municipiului Marghita se va efectua numai de către de persoanele cu atribuţii în domeniu, fiind interzisă o astfel de operațiune oricărei alte persoane juridice sau fizice. 
 (2) Pentru efectuarea tăierii arborilor potrivit alin.(1), se va obține în prealabil acordul de mediu de la instituțiile abilitate.
 (3) Arborii căzuți la pamânt (doborâți) sau înclinați în urma unor fenomene naturale deosebite (furtuni, alunecări de teren, precipitații abundente etc.) vor fi tăiați imediat de către lucrătorii prevazuți la alin.(1) sau de lucrătorii serviciilor pentru situații de urgență, fără a se mai face aplicarea alin.(2). 
Art. 25 Este interzisă arderea deșeurilor, respectiv  cauciucuri și cabluri, materiale plastice și textile, resturi lemnoase, vegetație uscată, miriști, pe domeniul public și privat al Municipiului Marghita sau pe proprietatea privată a  instituţiilor publice, ale agenţilor economici, ale altor persoane juridice, precum şi ale cetăţenilor.
Art.26 (1) În spațiile de joacă pentru copii, ori în vecinătatea acestora, cât și în incinta terenurilor de sport, se interzice prezența câinilor, precum și a oricărui animal care ar putea să creeze disconfort sau vătămări corporale copiilor sau însoțitorilor acestora, animalele de companie , respectiv câinii, vor purta lesă, indiferent de mărime și botniță cei de talie mare, cei din categoria agresivi și periculoși, vor fi însoțite și supravegheate de deținătorii acestora  care vor  curăța rezidurile și excrementele provenite de la acestea de pe domeniul public și privat al Municipiului Marghita.   
(2) În localurile publice, instituții publice, precum și în orice spațiu unde figurează un semn care interzice accesul animalelor de companie, accesul persoanelor însoțite de animale, chiar dacă acestea sunt conduse cu lesă și botniță, nu este permis.
Art. 27 (1)Persoanele juridice sau fizice care se ocupă cu creșterea animalelor  au obligația de a amplasa adăposturile pentru creșterea animalelor cu respectarea distanței  față de cea mai apropiată locuință învecinată,  să exploateze astfel încât să nu producă poluarea mediului  și risc pentru sănătatea vecinilor, respectiv construirea, amplasarea, evacuarea fosei septice,să să se facă în conformitate cu  prevederile legale, cu obligația respectării condițiilor de biosecuritate, să nu depoziteze reziduurile rezultate din creșterea animalelor și păsărilor pe domeniul public și privat al Municipiului Marghita, precum și să nu permită accesul libera a animaleor de orice fel pe domeniul public.  
(2)  Este interzisă hrănirea sau construirea de adăposturi pentru păsări și animale fără stăpân atat pe domeniul public cât și pe cel privat al Municipiului Marghita
Art.28 Este interzisă evacuarea reziduurilor, a dejecțiilor de animale şi a apelor reziduale prin dirijarea spre trotuare, șanțuri, canale deschise, pâraie, ape stătătoare, carosabil, din localuri, magazine sau gospodăriile individuale situate pe raza Municipiului Marghita


4.3 Norme privind circulația pe drumurile publice în Municipiul Marghita 

Art.29 Persoanele fizice sau juridice care folosesc mijloace de transport sau utilaje sunt obligate:  
a) să asigure curațenia și igiena mijloacelor de transport pe timpul cât acestea sunt în circulație pe căile publice, cu deosebire la ieșirea din șantiere, stații de betoane, garaje, terenuri agricole sau alte asemenea; 
b) să asigure curațarea căilor publice după efectuarea operațiilor de încărcare sau descărcare; 
c) să asigure încarcarea și etanșarea corespunzătoare a vehiculelor ce efectuează transportul diferitelor materiale pentru a preîntampina împrăștierea acestora în timpul transportului și murdărirea sau degradarea căilor publice; 
d) să nu execute reparaţii auto, mecanice şi de tinichigerie pe domeniul public (carosabilul străzilor, parcări, trotuare, zone verzi ), precum şi să nu păteze domeniului public (carosabilul străzilor, parcări, trotuare, zone verzi ),  cu combustibili, lubrifianţi, vopsele, sau după caz înlăturea urmelor de combustibili, lubrefianți ori vopsele, precum și să nu spele vehiculele și alte mijloace de transport pe domeniul public;   
e) să nu efectuarea de acte de cărăușie chiar și ocazională cu mijloace de transport , inclusiv atelaje trase de animale , neadecvate și în același timp neautorizate potrivit normelor juridice centrale și locale privind transporturile, cirulația pe drumurile publice , înregistrarea vehiculelor,  gospodărirea , regimul deșeurilor și salubritate.
f) să întrețină autovehiculele parcate pe domeniul public sau privat al mun.Marghita în stare corespunzătoare de curățenie.
Art.30  Se interzice  conducatorilor de  vehicole și autovehicole: 
a) circulaţia cu scutere, autovehicule sau motociclete în parcuri şi pe alte zone verzi
b) circulaţia şi staţionarea vehiculelor de orice fel pe trotuare,  spaţii verzi ale Municipiului Marghita
c) parcarea mașinilor și utilajelor de orice fel, în zona de protecție a șanțurilor dacă acestea ar putea duce la deteriorarea sau funcționarea necorespunzătoare a șanțurilor; 
d) efectuarea de piruete/drifturi atăt pe domeniul public cât și cel privat al Municipiului Marghita; 
e) de a călca sau depășii marcajele celor 3 tipuri de parcări: longitudinale, transversale și înclinate la parcarea autovehiculului în parcări, pentru ca toți utilizatorii parcărilor să le potă folosi nestânjeniți și în siguranță. 

Art.31  Conducatorul vehiculului cu tracțiune animală este obligat : 
a) să aibă asupra lui actul de identitate, certificatul de înregistrare, iar pe vehicul montate plăcuțele cu numărul de înregistrare; 
b) să conducă animalele astfel încât acestea să nu constituie un pericol pentru el și ceilalți participanți la trafic; 
c) să nu pătrundă pe arterele de circulaţie  cu  vehiculele cu tracţiune animală şi utilaje, cu roţile încărcate cu noroi;

4.4. Norme privind desfășurarea corespunzătoare  a activității de comerț în Municipiul Marghita

Art.32 Agenții economici care desfașoară activități comerciale și de prestări servicii, indiferent de forma de organizare și personalul angajat sunt obligați : 
a) să asigure ordinea și curațenia permanenta a localurilor și spațiilor exterioare aferente în care își desfașoară activitatea și a locurilor de depozitare a mărfurilor și ambalajelor; 
b) să întrețină în stare de curățenie grupurile sociale, utilajele, mobilierul comercial și reclamele publicitare; 
c) să nu comercializeze băuturi alcoolice desfacute sau la pahar fiind interzisă consumarea acestora în sau în vecinatatea spatiilor comerciale altele decat cele de alimentație publică; 
d) să nu amenajeze terase pe terenul aparținând domeniului public sau privat al Municipiului Marghita decât cu aprobarea și  respectarea reglementărilor stabilite prin hotărâre a Consiliului Local.
e) să obţină avizele şi acordurile legale pentru  comercializarea ambulantă a oricăror produse.
Art.33 In piață, activitatea de comerț constă în desfacerea de produse agroalimentare și alte mărfuri, iar pentru asigurarea ordinii și curățeniei în incinta acestora, trebuie respectate urmatoarele reguli : 
a) este interzisă vânzarea oricăror produse pe suprafețele destinate circulației pietonilor sau vehiculelor din piață precum și blocarea căilor de acces; 
b) accesul mijloacelor de transport în incinta pieței agroalimentare se poate face numai în vederea depozitării sau ridicării produselor, ambalajelor sau deșeurilor, 
c) este interzisă depozitarea ambalajelor în piață, astfel încât să împiedice circulația auto sau pietonală; 
d) este interzisă comercializarea băuturilor alcoolice și a preparatelor calde și reci în incinta pieței, în afara spațiilor comerciale special amenajate în acest scop și autorizate de către organele competente; 
e) este interzisă sacrificarea animalelor în spațiile deschise sau în alte locuri publice; 
f) comercializarea produselor de origine animală se poate face numai în spațiile special amenajate din incinta piețelor, în condițiile sanitar-veterinare stabilite de legislația în vigoare, iar accesul în spațiile autorizate se poate face numai cu acordul organelor sanitar-veterinare pentru produsul, producatorul și ziua respectivă; 
g) cetățenii sunt obligați să respecte programul de funcționare și igienizare a pieței , precum și respectarea sectorizării și a regulilor stabilite prin Regulamentul de funcționare a piețelor   în vederea asigurării unui climat civilizat de comerț; 
h) este interzisă aducerea sau prezentarea la vânzare a produselor murdare, alterate sau degradate, precum și sortarea acestora în incinta pieței; 
i) comercianții sunt obligați să curețe zilnic, de câte ori este necesar, spațiile deținute  și să păstreze permanent curațenia la locul de vânzare și în jurul acestuia; 
j) Compartimentul administrare piață  va amenaja și întreține în condiții optime de ordine și curațenie oborul și piața agroalimentară. 
k) se interzice depozitarea deșeurilor menajere de către locatarii din vecinatate în containerele aparținând pieței; 
l) se interzice depozitarea pe tarabe a altor produse decât cele pentru care există autorizație de desfacere; 
m) se interzice vânzarea substanțelor toxice, inflamabile sau explozive; 
Art.34 Toate persoanele care desfășoară activități comerciale în piața agroalimentară, sunt obligate să dețină și să prezinte la control documentele care să justifice calitatea de producător/comerciant acordate conform prevederilor legale. 


CAPITOLUL V    DISPOZIȚII PROCEDURALE

Art. 35 (1) Contravenţiile se constată şi se sancţionează de către Poliţia Locală Marghita şi împuterniciţi ai Primarului municipiului Marghita.
(2) Poliția locală a Municipiului Marghita, pe baza sesizărilor și a inspecțiilor realizate în teren, vor verifica  dacă, pe raza administrativ teritorială  a Municipiului Marghita , sunt respectate  obligaţiile prevăzute la  art. 9   alin. (1),  lit. d), e), f), h), i) şi k) din prezentul Regulament.
Art.36 În cazul nerespectării obligaţiilor prevăzute la  art. 9   alin. (1),  lit. d), e), f), h), i) şi k) Poliția locală a Municipiului Marghita identifică, notifică, somează și/sau amendează  deținătorii de terenuri/construcții, în scopul luării măsurilor necesare pentru respectarea acestor obligații.
Art.37 (1) Pentru identificarea proprietarilor/administratorilor/deținătorilor, Poliția Locală  transmite o solicitate către serviciul impozite și taxe locale sau către Compartimentul Registrul agricol și cadastru funciar, pentru a furniza informații privind dreptul de proprietate /administrare asupra terenurilor.  
 (2)  În urma obținerii datelor de identificare  ale proprietarilor , Poliția locală a Municipiului Marghita  va soma proprietarul/ administratorul/deținătorul, pentru a-și îndeplini obligațiile privind salubrizarea/ igienizarea  și eventual îngrădirea terenului , în termen de 30 de zile calendaristice  de la data comunicării somației.
(3) În situația în care persoana somată comunică  luarea măsurilor de remediere, reprezentanții Poliției  locale a Municipiului Marghita, desemnați de primar în acest sens, verifică modul de îndeplinire  al acestora. 
(4) În cazul în care  persoana somată nu va lua măsuri în vederea salubrizării/ igienizării  sau îngrădirii terenului, Poliția locală a Municipiului Marghita, prin personalul desemnat va sancționa  proprietarul/administratorul/deținătorul, în conformitate cu sancțiunile adoptate prin  hotărârea consiliului local. 
(5) În condiţiile prezentului Regulament  sunt aplicabile prevederile art. 28 al Ordonanţei nr. 2/2001 – privind regimul juridic al contravenţiilor , cu modificările și completările ulterioare, contravenientul poate achita pe loc sau în termen de 15  zile   de la data încheierii procesului verbal  de constatare  și sancționare a contravențiilor , jumătate din minimul amenzii prevăzute.
(6) Amenzile contravenţionale pot fi achitate şi prin intermediul instrumentelor de plată electronică, aşa cum acestea sunt prezentate pe site-ul Primăriei Marghita – www.Marghita.ro – plăţi online.
(7) După aplicarea amenzii Poliția Locală a Municipiului Marghita transmite un referat către Primarul Municipiului Marghita , în baza căruia acesta emite Dispoziția pentru executare de către administrația publică locală  a acțiunilor de curățare și igienizare, prin operatorul economic desemnat .
(8) Poliția Locală a Municipiului Marghita notifică  proprietarul/ administratorul/deținătorul de terenuri/construcții  cu privire la executare de către administrația publică locală  a acțiunilor de curățare și igienizare, sau împrejmuire, după caz,  prin operatorul economic desemnat, lucrări care  se efectuează în numele şi pe cheltuiala persoanelor fizice sau juridice notificate.
 (9) Lucrările se efectuează în numele şi pe cheltuiala proprietarilor notificaţi, în limita fondurilor aprobate anual cu această destinaţie în bugetul local al Municipiului Marghita , cu condiţia constituirii dreptului de creanţă şi a recuperării cheltuielilor de la proprietarii notificaţi în condiţiile legii.
 (10) Tarifele pentru lucrările  efectuate în vederea respectării obligațiilor de la art art. 9   alin. (1),  lit. d), e), f), h), i) şi k) sunt cele contractate de Primăria Municipiului Marghita pentru lucrari pe domeniul public, sau cele care reies  din devizul întocmit de Direcția tehnică, în cazul lucrărilor executate în regie proprie.
Art.38  În toate cazurile în care proprietarul notificat nu permite accesul în imobilul supus lucrărilor de intervenţie în vederea executării acestora de către autoritatea administraţiei publice locale, primarul solicită autorizarea instanţei judecătoreşti competente, prin ordonanţă preşedinţială, dată cu citarea părţilor.
Art.39 Toate operațiunile prestate   de către administrația publică locală în regie proprie de prin compartimentul de specialitate  sau operatorul economic desemnat, se vor face sub stricta supraveghere  a personalului  din cadrul  Poliției Locale a Municipiului Marghita, care va încheia un proces verbal atât la începerea lucrărilor de curățare și igienizare , cât și la finalizarea lor și care va cuprinde: 
- Data și ora începerii lucrărilor
- Data și ora finalizării  lucrărilor
- Locul/ adresa efectuării lucrărilor 
- Lucrările efectuate
- Cantitățile aproximative rezultate din operațiuni , clasificate pe tip de deșeu
- Cantitățile, dimensiunile și materialele din care a fost realizată împrejmuirea 
- Numărul de lucrători care au participat la efectuarea lucrăriilor
- Operatorul/instituția care a efectuat lucrarea
- Planșe foto cu imagini la începutul și la sfârșitul lucrărilor 
- Semnătura conducătorului operațiunilor de salubrizare/igienizare sau îngrădire.
 Art.40 Procesul verbal încheiat de  persoana  din cadrul  Poliției Locale a Municipiului Marghita, împreună cu devizul  emis de către operatorul economic care a efectuat lucrările  de curățare și igienizare  sau eventual îngrădirea sau de devizul întocmit de Direcția tehnică, în cazul lucrărilor executate în regie proprie și va sta la baza constituirii  dreptului de creanță împotriva proprietarului/administratorului/deținătorului, care va fi comunicat Serviciului de Taxe și Impozite Locale.
Art.41 În cazul în care proprietarul  /administratorul /deținătorul unui imobil ( teren sau construcții) neîngrijit  pierde posesia respectivului imobil , înainte de expirarea termenului  în care trebuia să efectueze  lucrările  de  salubrizare/igienizare/ îngrădire , procedura  prevăzută  de prezentul Regulament se reia  pe numele noului proprietar/administrator/deținător. 

CAPITOLUL VI.  SANCȚIUNI 

Art.42 Contravenţii privind încalcarea de către asociaţiile de proprietari / locatari, persoane juridice şi persoane fizice a normelor cu privire la întreţinerea şi păstrarea curăţeniei clădirilor, locuinţelor, anexelor gospodăreşti, incintelor, împrejmuirilor acestora, precum şi a domeniului public .


	Litera
	Fapta contravențională
	Amenda(RON)

	
	
	Pers.fizice
	Pers.juridice

	a
	neîntreţinerea curăţeniei şi igienei,în locuințe, curţi, anexe,garaje, grădini, în spațiile in care își desfășoară activitatea, pe terenurile pe care le deţin, precum şi pe căile de acces ale acestora, în zonele cuprinse între imobil și calea publică, ori pe locurile de parcare pe care le au în folosință, împiedicând prin acestea convieţuirea în condiţii civilizate a colocatarilor şi a vecinilor;
	600-1000
	1000-2000

	b
	scuturarea covoarelor, lenjeriei sau a altor obiecte pe ferestre si balcoane, aruncarea de la ferestre sau balcoane a resturilor menajere, obiectelor și lichidelor.
	600-1200
	400-1300

	c
	neexecutarea, potrivit legii, a lucrărilor de zugrăvire şi vopsire a părţilor exterioare ale clădirilor, neînlocuirea jgheaburilor şi a burlanelor degradate, precum şi neefectuarea unor lucrări de reparaţii şi întreţinere la faţada imobilelor, ale garajelor,ale anexelor, creând astfel un aspect inestetic acestora.
	300-1000
	400-1200

	d
	depozitarea de mobilier, lăzi sau alte obiecte inestetice în balcoane ,holul comun al blocului, terase sau în jurul clădirilor de locuit .
	400-900
	500-1000

	e
	uscarea rufelor la vedere pe faţada blocului, pe terase sau pe uscatoare de rufe ampasate între blocuri ;
	300-1000
	300-1000

	f
	producerea de disconfort prin depozitarea deseurilor de orice fel în apartamentele și părțile comune din blocurile de locuințe, respectiv în clădirile folosite de mai multe persoane(proprietari sau chiriași), în curțile sau grădinile colective precum și în boxe, anexe sau garaje, împiedicând prin acestea convieţuirea în condiţii civilizate a colocatarilor şi a vecinilor.
	600-1500
	500-2000

	g
	nefinalizarea construcțiilor începute pe baza autorizațiilor eliberate de primărie, în condițiile și termenele stabilite de acestea.
	1000-2000
	1500-2500

	h
	nerepararea și neîntreținerea instalațiilor aferente imobilelor
	300-1500
	300-1500

	i
	neîntreținerea în stare corespunzătoare a împrejmuirilor imobilelor, ale trotuarelor din jurul imobilelor, neîntreţinerea spaţiilor verzi şi plantaţiilor existente pe acestea.
	600-1500
	500-2000

	j
	neîntreținerea permanentă a curățeniei șanțurilor de scurgere a apelor pluviale, a podețelor și tuburilor de beton aferente acestora, pe întreaga lungime aferentă proprietății, în vederea evitării inundațiilor ori a stagnării apelor.
	600-1000
	500-1000

	k
	necosirea ierbii, a gazonului din spaţiile verzi aferente sau limitrofe imobilului, curţii, grădinii etc(imobil-teren sau clădire) de către proprietari, deținători legali sau de către asociațiile de proprietari, după caz.
	600-1000
	400-1000

	l
	neefectuarea lucrărilor de intretinere a vegetatiei (arbori, arbusti, etc) aflata în limita proprietatii, care opturează căile pietonale, căile rutiere sau semnele de circulație.
	600-1500
	400-1500

	m
	nedesfiinţarea împrejmuirilor improvizate  pe spaţiul verde şi în jurul blocurilor de locuinţe sau nerefacerea spaţiilor verzi aparţinătoare domeniului public
	500-1500
	500-1500

	n
	neîngrijirea pomilor, florilor, peluzelor şi altor plantaţii din faţa şi perimetrul imobilelor pe care le deţin, inclusiv în curţi şi ne/re/amenajarea celor degradate
	300-1000
	300-1000

	o
	aruncarea mucurilor de ţigară, a resturilor sau ambalajelor de la seminţe sau altor produse alimentare sau nealimentare pe străzi, în parcuri sau alte locuri publice
	200-500
	300-1000

	p
	neluarea măsurilor de împrejmuire și  salubrizare a terenurilor pe care le deţin, în calitate de proprietari sau cu orice alt titlu 
	500-1500
	500-1500

	q
	folosirea amenajărilor și mobilierului stradal de joacă pentru copii, sau altor asemenea dotări de către persoane cu vârsta mai mare de 14 ani 
	300-800
	300-800

	r
	consumul de băuturi alcoolice pe străzi şi în locurile publice, adresările triviale sau obscene pe străzi şi în locurile publice sau cu acces public, ţinuta indecentă, comportamentul indecent şi exprimările triviale în şcoli, pe străzi, în parcuri şi în locurile publice sau cu acces public( fapta privește persoanele fizice )
	200-500
	400-1000

	s
	prepararea materialelor sau betoanelor direct pe domeniul public sau al asociațiilor de proprietari/locatari ori altor persoane fizice fără încuviințările necesare.
	500-1000
	300-1000

	t
	necurăţarea zăpezii şi a gheţii imediat după depunere, sau cel târziu până la ora 9.oo, de pe trotuare, din dreptul imobilelor pe care le au în proprietate şi de pe locurile de parcare pe care le folosesc de către proprietari/deținători sau de către asociațiile de proprietari, după caz; 
	500-1200
	400-1200

	u
	neîndepartarea țurțurilor de gheață formați la nivelul acoperișului în maximum 24 de ore dupa încetarea ninsorii;
	500-1000
	500-1000

	v
	depozitarea deșeurilor menajere, industrial, agricole, a gunoaielor din locațiile, dependințele și vehiule proprii în coșurile stradale puse la dispoziția trecătorilor.
	1000-2000
	1000-2000

	w
	comercializarea ambulantă a oricăror produse, fără obţinerea avizelor şi acordurilor legale;
	500-1000
	300-1000

	x
	neîntreținerea în stare corespunzătoare de curațenie și igienă a piscinelor , a heleșteurilor de curte,producând un discomfort olfactiv, împiedicând prin acestea convieţuirea în condiţii civilizate a colocatarilor şi a vecinilor.
	400-1000
	500-1200

	y
	 aruncarea deșeurilor pe albia raului Barcău, aruncarea resturilor rezultate din constructii sau ambalajelor  de la semințe sau alte produse alimentare sau nealimentare si alte categorii de material plastic, metalice, sticla.

	500-1000
	500-1000


        

 ART.43 Contravenții săvârșite de persoane fizice și juridice cu referire la domeniile publice sau private ale municipiului sau ale statului
	
	Litera
	Fapta contravențională
	Amenda(RON)

	
	
	Pers.fizice
	Pers.juridice

	a
	ocuparea sau depozitarea pe domeniului public sau privat cu orice fel de construcții, inclusiv provizorii ( boxe, stelaje , rafturi, dulapuri, magazii, dulapuri de unelte, conexiuni de cabluri electrice sau pentru comunicații,  adăposturi pentru animale, cu materiale de constructii (nisip, balast, piatră, cărămizi, bolțari, țigle, lemne, etc.) cu paleți, recipienți, containere care conțin materiale de construcții, schele, barăci, fără aprobarea serviciilor de specialitate și fără plata taxei de ocupare a domeniului public.
	500-1000
	1000-2000

	b
	 depozitarea materialelor de construcţii şi montarea schelelor pe trotuare, carosabil, zone verzi,  în vederea executării lucrărilor de construcţii sau reparaţii se vor putea realiza numai după aprobarea solicitării scrise, a plăţii taxelor legale şi emiterea autorizaţiei de către birourile de specialitate ale Primăriei Muncipiului Marghita.
	500-1000
	1000-2000

	c
	 executarea de reparaţii auto, mecanice şi de tinichigerie pe domeniul public (carosabilul străzilor, parcări, trotuare, zone verzi ), precum şi pătarea acestora cu combustibili, lubrifianţi, vopsele, sau după caz neînlăturarea urmelor de combustibili, lubrefianți ori vopsele     
	300-800
	300-800

	d
	 evacuarea rezidurilor , a dejecțiilor de animale şi a apelor reziduale prin dirijarea spre trotuare, șanțuri, canale deschise, pâraie,ape stătătoare, carosabil, din localuri, magazine sau gospodăriile individuale situate pe raza U.A.T. Marghita
	500-1000
	600-1500

	e
	aruncarea/abandonarea atât pe domeniul public cât și pe cel privat al Municipiului Marghita de pliante, broșuri, tipărituri, fly-ere publicitare și nedepunerea lor în căsuțele poștale ale scărilor de bloc sau ale caselor din Municipiul Marghita;
	300-600
	300-600

	f
	 amplasarea de anunțuri publicitare, postere sau orice alte afișe pe clădiri, stâlpi, indicatoare sau în alte locuri publice decât pe panourile special destinate acestora; 
	300-600
	300-600

	g
	 montarea de panouri publicitare sau bannere fără avizele necesare eliberate Primăria Municipiului Marghita;
	600-1500
	600-1500

	h
	folosirea mijloacelor de publicitate sonore care pot tulbura liniştea publică, a vehiculelor publicitare care nu au obţinut aviz pentru publicitate temporară sau a mijloacelor de publicitate luminoasă care pot perturba traficul auto şi pietonal;
	400-1000
	400-1000

	i
	 menţinerea de firme sau reclame deteriorate ori inestetice pe faţadele ori acoperişurile imobilelor, precum şi pe panourile  speciale de afişaj şi reclame afişate pe domeniul public;
	300-600
	300-600

	j
	 ocuparea domeniul public cu vehicule în privința cărora există indicii temeinice că ar fi fără stăpân sau abandonate aflate pe domeniul public sau privat al Municipiului Marghita
	500-1000
	500-1000

	k
	să nu rezerve locuri de parcare pe carosabil sau pe domeniul public fără aprobarea serviciului de specialitate al Primăriei, să semnalizeze aceste locuri cu însemne, marcaje sau dispozitive neautorizate şi fără achitarea taxelor legale;
	300-600
	300-600

	l
	se interzice ocuparea abuzivă a domeniului public prin amenajarea de grădini pentru legume și zarzavaturi, în cartierele de blocuri, precum și împrejmuirea spațiilor verzi.
	600-1000
	400-1000

	
m
	aruncarea pe domeniul public sau privat al municipiului precum şi alte locuri publice a rezidurilor menajere şi vegetale, a molozului și elementelor rezultate din demolări sau reamenajări, a carburanților și/ sau uleiurilor uzate , a utilajelor mecanice,  electrice ori electronice ; carburanți sau uleiuri uzate, a deșeurilor medicale,  a pamântului rezultat din sapaturi, a materialelor lemnoase sau industriale de orice fel inclusiv  şi a altor reziduuri, a bunurilor materile de orice fel, ca: ambalaje, tonete, chioşcuri, mese, umbrele, maşini de îngheţată, lăzi frigorifice, dozatoare, alte asemenea, construcţii metalice, materiale de construcţii de orice fel, caroserii de autovehicule, autovehicule de orice fel : avariate, dezmembrate parţial sau total,  fără a deține autorizație de ocupare a domeniului public. Caroseriile vehiculelor fără număr de înmatriculare depozitate pe domeniul public sau privat al Municipiului Marghita sau altor entități publice  vor fi ridicate şi transportate de către Primăria Municipiului Marghita, iar proprietarul va suporta contravaluarea ridicarii, precum şi taxele legale pentru ocuparea domeniului public.
	
1500-2500
	
1500-2500

	n
	efectuarea de acte de cărăușie chiar și ocazională cu mijloace de transport , inclusiv atelaje trase de animale , neadecvate și în același timp neautorizate potrivit normelor juridice centrale și locale privind transporturile, cirulația pe drumurile publice , înregistrarea vehiculelor,  gospodărirea , regimul deșeurilor și salubritate.
	
500-1000
	
1500-2500


	o
	este interzisă arderea deșeurilor, respectiv  cauciucuri și cabluri, materiale plastice și textile, resturi lemnoase, vegetație uscată, miriști, pe domeniul public și privat al Municipiului Marghita sau pe proprietatea privată a  instituţiilor publice, ale agenţilor economici, ale altor persoane juridice, precum şi ale cetăţenilor.

	600-1000
	1000-1500



Art.44  Contravenţii privind nerespectarea de către persoane fizice şi juridice,asociaţii de locatari / proprietari, regii autonome, organizaţii şi instituţii, a normelor cu privire la întreţinerea şi păstrarea curăţeniei parcurilor, scuarurilor, spaţiilor verzi, arterelor de circulaţie, cimitirelor şi locurilor publice, precum şi a împrejmuirilor acestora.

	Litera
	Fapta contravențională
	Amenda(RON)

	
	
	Pers.fizice
	Pers.juridice

	a
	tăierea ori scoaterea din rădăcini, fără aprobarea serviciilor de specialitate ale Primăriei Municipiului Marghita, de arbori, puieţi, lăstari, cu sau fără ridicarea acestora
	400-1000
	500-2000

	b
	însuşirea de arbori doborâţi de fenomene naturale sau de arbori care au fost tăiaţi sau scoşi din rădăcini, fără aprobarea compartimentelor de specialitate din cadrul Primăriei Municipiului Marghita
	500-1200
	600-1200

	c
	circulaţia cu scutere, autovehicule sau motociclete în parcuri şi pe alte zone verzi 
	500-1500
	500-1500

	d
	circulaţia şi staţionarea vehiculelor de orice fel pe trotuare,  spaţii verzi ale Municipiului Marghita
	500-1000
	500-1000

	e
	cosirea fără autorizaţie a ierbii parcurilor, scuarurilor şi grădinilor publice
	300-600
	300-600

	f
	păşunatul în parcuri, pe zonele verzi, străzile Municipiului Marghita
	300-1000
	300-1000

	g
	deteriorarea sau degradarea spațiilor verzi din parcuri, aliniamente stradale, rondouri, peluze, amenajate cu flori, garduri vii, trandafiri, plante de orice fel sau arbori prin rupere, călcare, tăiere, smulgere, strivire sau prin orice alte mijloace, etc., dacă nu îndeplinește elementele constitutive ale infracțiunii;
	500-1000
	500-1000

	h
	deteriorarea sau degradarea mobilierului urban de pe domeniul public sau privat al Municipiului Marghita if din spaţiile de joacă pentru copii prin rupere, tăiere, călcare, lovire, etc., dacă nu îndeplinește elementele constitutive ale infracțiunii;
	500-1000
		1000-1500

	i
	degradarea sau deteriorarea jardinierelor cu flori. 
	500-1000
	500-1000

	j
	 degradarea sau deteriorarea trotuarelor, aleilor, căilor de acces, a plăcuțelor și panourilor de informare, orientare sau avertizare aparținând domeniului public sau privat al Municipiului Marghita, prin activități de orice fel. 
	500-1000
	500-1000

	k
	împrăştierea, aruncarea sau folosirea de substanţe toxice sau momeli otrăvite pe terenurile agricole, cât şi în pădurile care aparţin Municipiului Marghita, fără asigurarea măsurilor de protecţie a faunei și florei ;
	300-600
	500-800

	l
	degradarea sau murdărirea statuilor sau grupurilor statuare, a monumentelor din cimitire şi alte locuri publice, precum şi a mobilierului urban şi a jocurilor din parcurile, scuarurile , zonele verzi amplasate pe raza Municipiului Marghita;
	500-1000
	500-1000

	m
	efectuarea de lucrări de reparaţii şi intervenţie la reţelele de apă, gaz, canalizare fără aviz din   partea primăriei, în cazul în care aceste lucrări presupun deteriorarea străzilor, trotuarelor sau spaţiilor verzi.
	500-1000
	1000-2000

	n
	nerespectarea obligațiilor de restabilire a situației anterioare după efectuarea de lucrări care afectează domeniul public sau privat.
	500-1200
	500-1200

	o
	schimbarea destinaţiei spaţiilor verzi aparţinând domeniului public, fără avizul serviciilor de specialitate din cadrul Primăriei Marghita;
	500-1000
	1000-2000

	p
	spălarea vehiculelor şi a altor mijloace de transport pe domeniul public sau privat al municipiului Marghita.
	300-600
	400-800

	q
	neîntreținerea autovehiculelor parcate pe domeniul public sau privat al UAT-ului, în stare corespunzătoare de curățenie,
	300-600
	400-800

	r
	hrănirea sau construirea de adăposturi pentru păsări sau animalele fără stăpân atat pe domeniul public cât și pe cel privat al Municipiului Marghita.
	500-1000
	400-800



Art.45 Contravenţii privind nerespectarea de către agenţii economici, instituţii, a normelor privind buna gospodărire şi menţinere a esteticii Municipiului Marghita

	Litera
	Fapta contravențională
	Amenda(RON)
Pers.Juridice

	a
	neasigurarea curăţirii geamurilor şi vitrinelor, neînlocuirea celor sparte, neîntreţierea grupurile sociale, utilajele, mobilierul commercial,a firmelor şi faţadelor clădirilor, magazinelor, tonetelor, chioşcurilor unde îşi desfăşoară activitatea;
	500-1000

	b
	neamplasarea de către agenţii economici la fiecare intrare în stradă la punctele de lucru sau sediul unde îşi desfăşoară activitatea, a unui coş pentru ambalaje şi ţigări; 
	500-1000

	c
	să nu amenajeze terase pe terenul aparținând domeniului public sau privat al Municipiului Marghita decât cu aprobarea și  respectarea reglementărilor stabilite prin hotărâre a Consiliului Local.

	500-1000

	d
	să nu comercializeze băuturi alcoolice desfacute sau la pahar fiind interzisă consumarea acestora în sau în vecinatatea spatiilor comerciale altele decat cele de alimentație publică; 

	500-1000


       
   Art.46  Contravenții privind nerespectarea de către persoanele fizice a normelor privind creșterea și deținerea de animale inclusiv păsări în Municipiului Marghita



	Litera
	Fapta contravențională
	Amenda(RON)
Pers.fizice

	a
	Creștera animalelor și a păsărilor de orice fel în adăposturile amplasate la o distanță mai mică de 10 m de cea mai apropiată locuință învecinată și se exploatează astfel încât să nu producă poluarea mediului și risc pentru sănătatea vecinilor, cu obligația respectării condițiilor de biosecuritate și cu respectarea normelor sanitar-veterinare
	
600-1000

	b
	neevacuarea ritmică a rezidurilor animaliere colectate în fosa septică creând astfel disconfort vecinilor. Fosa septică va fi amplasată la o distanță de 10 m față de cea mai apropiată locuință, conform reglementărilor igienico-sanitare în vigoare,betonată și prevăzută cu capac;
	600-1000

	c
	depozitarea rezidurilor rezultate din creșterea animalelor și păsărilor pe domeniul public sau privat al municipiului Marghita sau a altor persoane. 
	1000-2500

	d
	necurațatea de către proprietari a excrementelor lăsate în toate locurile publice unde circulația animaleor este permisă.
	500-1000

	e
	accesul liber a animalelor de orice fel pe domeniul public.
	300-500



Art.47 Contravenții privind nerespectarea de către persoanele fizice a normelor privind deținerea, creșterea și circulația câinilor în Municipiul Marghita

	Litera
	Fapta contravențională
	Amenda(RON)
Pers.fizice

	a
	în spațiile de joacă pentru copii, ori în vecinătatea acestora, cât și în incinta ternurilor de sport, se interzice prezența câinilor, precum și a oricărui animal care ar putea să creeze disconfort sau vătămări corporale copiilor sau însoțitorilor acestora.
	
300-600

	b
	neefectuarea vaccinării antirabice , în conformitate cu prevederile legale în vigoare.
	
300-600

	c
	necurățirea de către proprietarii câinilor a excrementelor lăsate în locurile unde circulația acestora este permisă;
	300-700

	d
	este interzisă lăsarea în stare liberă a animalelor de companie în locuri accesibile publicului (parcuri, piețe, străzi, spaţiile dintre blocuri, etc.). În mod obligatoriu, vor fi însoțite și supravegheate de deținătorii acestora, care trebuie să le conducă cu lesă, indiferent de mărime, iar câinii de talie mare (greu de stăpânit) și cei încadraţi în categoriile de câini agresivi și periculoși trebuie să poarte și botniţă. 
	
500-700

	e
	 accesul persoanelor însoțite de animale, chiar dacă acestea sunt conduse cu lesă și botniță, nu este permis în localuri publice, instituții publice, precum și în orice spațiu unde este figurat un semn care interzice accesul animalelor de companie. 
	
500-700


        

Art.48 Contravenții privind nerespectarea de către regiile autonome, persoane fizice și persoanele juridice a normelor privind executarea lucrărilor de construcții, reparații și demolări la clădiri, a lucrărilor de reparații și intervenții pe carosabilul străzii
	
	Litera
	Fapta contravențională
	Amenda(Ron)

	
	
	Pers.fizice
	Pers.juridice

	a
	neîmprejmuirea incintelor de construcții ale șantierului,a lucrărilor în execuție și neluarea măsurilor de salubrizare și întreținere a curățeniei în vecinătatea împrejmuirilor. 
          Rulotele sau containerele mobile de construcții cu orice destinație  vor fi amplasate numai în interiorul incintelor, iar când acest lucru nu este posibil, acestea vor fi amplasate și pe domeniul public doar după achitarea taxelor legale și obținerea autorizației de depozitare; 
	
500-1500
	
500-2000

	b
	nesalubrizarea în ziua efectuării lucrărilor, a suprafețelor de carosabil sau trotuar pe care se execută lucrări de construcții sau reparații a acestora sau intervenții la lucrări de intervenție la rețelele de apă. canalizare sau alte rețele subterane;
	
500-1000
	
500-2000

	c
	neînștiințarea compartimentelor de specialitate din cadrul Primăriei Municipiului Marghita despre lucrările de construcții de orice fel de unde rezultă pământ, moloz, sau alte asemenea reziduri, în vederea stabilirii traseelor și locurilor pentru transportul și depozitarea acestora
	
1000-2000
	
1000-2000

	d
	neasigurarea curățirii vehiculelor de noroi sau alte reziduuri pentru a nu murdări căile publice, înainte de ieșirea din zona construibilă din stațiile de betoane sau alte asemenea locuri
	
500-800
	
500-2500

	e
	neasigurarea curățirii căilor publice din zona de construcții, inclusiv a părților din calea publică, care sunt cuprinse în incinta acesteia;
	
500-1000
	1
000-2000

	f
	închiderea și ocuparea străzilor fără plata taxelor legale și fără autorizație, în vederea executării de lucrări de construcții de orice fel.Sunt exceptate de la această prevedere societățile care execută lucrări de intervenție la rețelele de apă, canalizare sau alte rețele subterane cu respectarea prevederilor prezentei hotărâri;
	
500-1000
	
1000-2500

	g
	neinstalarea și nemenținerea la loc vizibil acolo unde se efectuează lucrările până la închiderea șantierului, a unui panou în care să se indice denumirea, sediul și numărul de telefon al proiectantului, beneficiarului, executantului și numele șefului punctului de lucru.
	
500-1000
	
500-1500




Art.49  Contravenții privid nerespectarea de către persoanele fizice și juridice a normelor privind desfășurarea corespunzătoare a activităților în piețele, târgurile și oboarele din Municipiul Marghita.

	Litera
	Fapta contravențională
	Amenda

	
	
	Pers.fizice
	Pers.juridice

	a
	nepăstrarea curățeniei de către persoanele fizice și juridice care realizează acte de comerț în piețe, precum și de către toți cetățenii aflați în perimetrul piețelor;
	
300-600
	
300-600

	b
	comercializarea neautorizată de produse de către societăți comerciale, agenți economici, persoane fizice, etc.
	400-800
	400-800

	c
	aducerea și prezentarea la vânzare a produselor murdare, alterate sau degradate, precum și sortarea și spălarea acestora în incinta piețelor;
	400-800
	400-800

	d
	nerespectarea sectorizării stabilite prin Regulamentul de funcționare a piețelor;
	300-600
	300-600

	e
	practicarea  jocurilor de noroc sau a jocurilor și ocupațiilor neautorizate 
	200-500
	200-500

	f
	depozitarea deșeurilor menajere, industrial, agricole, a gunoaielor din locațiile, dependințele și vehiule proprii în coșurile stradale puse la dispoziția trecătorilor
	500-800
	500-800

	g
	oferirea spre vânzare și/sau , după caz vânzarea de către producători sau comercianți ori persoane aflate în serviciul acestora chiar ocazional , a oricăror mărfuri pe domeniul public, în afara locurilor autorizate, permanent sau ocazional, inclusiv din vehicule sau orice amplasamente neautorizate.
	
300-600
	
300-600

	h
	este interzisă vânzarea oricăror produse pe suprafețele destinate circulației pietonilor sau vehiculelor din piață precum și blocarea căilor de acces; 

	300-600
	300-600

	
	accesul mijloacelor de transport în incinta pieței agroalimentare se poate face numai în vederea depozitării sau ridicării produselor, ambalajelor sau deșeurilor,
	500-700
	500-700

	i
	este interzisă comercializarea băuturilor alcoolice și a preparatelor calde și reci în incinta pieței, în afara spațiilor comerciale special amenajate în acest scop și autorizate de către organele competente;
	300-600
	300-600

	j
	comercializarea produselor de origine animală se poate face numai în spațiile special amenajate din incinta piețelor, în condițiile sanitar-veterinare stabilite de legislația în vigoare, iar accesul în spațiile autorizate se poate face numai cu acordul organelor sanitar-veterinare pentru produsul, producatorul și ziua respectivă; 

	400-800
	400-800

	k
	este interzisă sacrificarea animalelor în spațiile deschise sau în alte locuri publice; 

	500-1000
	500-1000

	l
	se interzice depozitarea pe tarabe a altor produse decât cele pentru care există autorizație de desfacere; 

	300-600
	300-600

	m
	se interzice vânzarea substanțelor toxice, inflamabile sau explozive; 

	500-1000
	500-1000

	n
	să dețină și să prezinte la control documentele care să justifice calitatea de producător/comerciant acordate conform prevederilor legale. 

	500-1000
	500-1000



Art.50 Contravenții la normele privind circulația pe drumurile publice și transportul de mărfuri pe raza Municipiului Marghita.

	Litera
	Fapta contravențională
	Amenda(RON)

	
	
	Pers.fizice
	Pers.juridice

	a
	încărcarea și etanșarea necorespunzătoare a vehiculelor ce efectuează transportul diferitelor materiale, pentru a preîntâmpina împrăștierea lor în timpul transportului și murdărirea sau degradarea căilor publice.
	300-800
	300-800

	b
	neasigurarea curățării căilor publice după efectuarea operațiilor de încărcare sau descărcare și transport propriu-zis  a mijloacelor de transport.
	300-500
	300-500

	c
	neasigurarea curățirii locurilor de încărcare-descărcarea din gări, autogări, piețe, oboare și târguri.
	300-500
	300-500

	d
	pătrunderea pe arterele de circulaţie a vehiculelor cu tracţiune animală cât şi a autovehiculelor şi utilajelor, cu roţile încărcate cu noroi;
	300-600
	400-800

	e
	blocarea fără drept a autovehiculelor ori a accesului la proprietate sau la calea publică de circulație.
	500-1200
	1000-2000

	f
	este interzisă efectuarea de piruete/drifturi atăt pe domeniul public cât și cel privat al Municipiului Marghita;
	600-1200
	1000-1500

	g
	oprirea sau staționarea autovehiculelor în zonele rezevate stațiilor de transport în comun, taxi sau locurilor de parcare rezevate persoanelor cu dizabilități locomotorii și semnalizate corespunzător.
	500-1000
	1000-1500

	h
	parcarea sau depozitarea vehiculelor și/sau agregatelor agricole în afara proprietății, pe domeniul public.
	600-1000
	1000-1200

	i
	oprirea/parcarea neregulamentară conform marcajului rutier (la parcarea autovehiculului în parcări se are în vedere respectarea marcajelor celor 3 tipuri de parcări: longitudinale, transversale și înclinate, fără a le călca sau depăși, astfel toți utilizatorii parcărilor le vor putea folosi nestânjeniți și în siguranță.)

	500-1000
	500-1000



Art.51 Contravenții privind nerespectarea de către asociațiile de locatari-proprietari și persoane fizice-juridice a normelor cu privire la prevenirea risipei de apă, asigurarea folosinței și întreținerii instalațiilor de apă și canalizare, cu protejarea mediului înconjurător.


	Litera
	Fapta contravențională
	Amenda

	
	
	Pers.fizice
	Pers.juridice

	a
	defectarea instalațiilor publice de distribuție a apei și canalului, a cișmelelor publice, a branșamentelor de apă și racordurile de canal;
	400-800
	500-2000

	b
	defectarea aparatelor de măsură, control și înregistrare, precum și a sigiliilor aplicate și a căminelor, nișelor, etc., unde acestea sunt instalate;
	400-800
	500-1500

	c
	nepermiterea accesului personalului autorizat la instalațiile de măsurare a apei din incinta tehnică a beneficiarului, în scopul efectuării controlului înregistrării sau indicatorilor de calitate a apei deversate în canalizare; 
	400-1000
	500-1500

	d
	neluarea de către proprietari a măsurilor de racordare a imobilelor la rețeaua decanalizare stradală existent sau la rețeaua nou introdusă pe străzile în curs de modernizare
	400-1500
	500-2000

	e
	manevrarea neautorizată a vanelor și a robineților de concesii, respectiv folosirea hidranților publici pentru alte scopuri decât cele legate de incendiu;
	400-600
	500-700

	f
	aruncarea sau deversarea în căminele, receptorii sau rețeaua de canalizare a orașului, a pământului, molozului, deșeurilor, reziduurilor menajere și a acelora provenite de la animale, sau industriale ori a produselor chimice care conțin substanțe ce deteriorează canalizarea și procesul tehnologic la stațiile de epurare ale Municipiului Marghita;
	1000-1500
	1500-2000

	g
	depozitarea în șanțurile de scurgere a apelor pluviale, pe malurile acestora, pe podețele și tuburile de beton aferente acestora, a materialelor sau deșeurilor de orice fel;
	500-1000
	500-1000

	h
	utilizarea de canale deschise de orice fel pentru evacuările sau scurgerile de ape fecaloid-menajere sau cu conținut periculos;
	500-1500
	500-1500

	i
	parcarea mașinilor și utilajelor de orice fel, în zona de protecție a șanțurilor dacă acestea ar putea duce la deteriorarea sau funcționarea necorespunzătoare a șanțurilor;
	500-800
	500-800

	j
	predarea sau achiziționarea de către persoane fizice sau agenți economici cu activitate de recuperare a deșeurilor metalice, de rame, capace, grătare întregi sau descomplectate, aparținând evident rețelelor de alimentare cu apă și canalizare.
	1000-1500
	1500-2000

